Kerana (lagu)

Lagu **Kerana** ciptaan komposer terkenal M. Nasir adalah sebuah lagu yang dirakam buat pertama kalinya oleh kugiran terkenal Alleycats untuk album kesembilan mereka dengan judul *Kerana* pada tahun 1984. Lagu ini mejadi megahits pada tahun tersebut dan kekal popular hingga kini malah dianggap sebagai sebuah karya terbaik ciptaan M. Nasir. Lagu ini juga dikenali dengan judul **Kerana Kau** ketika sering berkumandang di corong-corong radio pada tahun 1984. 

## Lirik
Selain melodinya yang hebat dan evergreen, lagu ini banyak diperbincangkan ekoran liriknya yang sangat menyentuh perasaan. Ia menceritakan mengenai kelukaan hati seorang lelaki terhadap cinta yang dipermainkan oleh seorang wanita yang mendambakan cinta daripada lelaki lain. Ia merujuk kepada kegagalan memiliki wanita tersebut malah sebaliknya dipermainkan perasaan sebagai punca kedukaan berterusannya serta kesan yang diterimanya hingga kini. Tajuk *Kerana* pada lagu ini secara sasteranya bermaksud *Punca*, dan ia dizahirkan sebagai sebuah lagu yang mempersalahkan insan lain atas kesedihan yang dialami sendiri oleh sang empunya hati. 

*Kerana kau ku masih di sini<br>
Kerana kau ku bisa menangis<br>
Dan kerana kau yang menghancurkan<br>
Ku tiada berteman<br>
Terkenang wajah mu aku pilu<br>

Selangkah ku tersebut nama mu<br>
Tak terasa jiwa ku dipalu<br>
Oleh rindu dan dendam pada mu<br>
Dan ketika ini dan di saat ini<br>
Dimanakah dikau<br>

Kau puja bulan yang mengambang<br>
Kau pinta bunga yang di taman larangan<br>
Kau sendakan ku punya perasaan<br>
Dan kau menyatakan bahawa cinta ini<br>
Hanyalah permainan<br>

Mengapakah tak kau rasa<br>
Bukan paras rupa yang sangat ku pinta<br>
Ohh... ohh<br>

Tapi hati yang dapat merasa<br>
Yang kesedihan ini tak lain<br>
Hanyalah kerana mu<br>

Mengapakah ku diluka<br>
Mengapakah harus ku tanggung semua ini<br>
Tidakkah kau merasakan<br>
Kesedihan ini tak lain hanyalah kerana mu*

## Adaptasi Televisyen
Pada tahun 1995, sebuah drama televisyen berjudul *Kerana Kau* diterbitkan dengan menggunakan jalan cerita berdasarkan lagu ini. Ia ditayangkan di TV3 dan dilakonkan oleh Aida Khalida dan Jalaluddin Hassan. Aida juga berjaya meraih anugerah Pelakon Wanita Terbaik (Drama) Anugerah Skrin menerusi lakonan berkesannya. 

Sepuluh tahun kemudian, dalam acara yang sama penyanyi Misha Omar diberi tanggungjawab untuk membuat persembahan tribute kepada drama dan lagu ini. Persembahan memukau Misha mendapat perhatian ramai dan mengembalikan populariti lagu ini. 

## Versi M. Nasir (1999)

Lagu **Kerana** yang pernah dipopularkan oleh kugiran Alleycats ini kemudiannya dirakam semula oleh komposer asalnya M. Nasir untuk sebuah album yang menghimpunkan koleksi lagu-lagu terbaik M. Nasir yang dinyanyikan oleh penyanyi lain iaitu album *Srikandi Cintaku* pada tahun 1999. Lagu *Kerana* ditangan M. Nasir digubah menjadi sebuah lagu blues.

Menerusi album *Srikandi Cintaku* beliau telah meraih anugerah Persembahan Vokal Terbaik di dalam Album (Lelaki) ketika Anugerah Industri Muzik 2000.

## Versi Misha Omar (2011)

Misha Omar yang bekerjasama dengan M. Nasir untuk rakaman album ketiga dan keempatnya (yang belum diterbitkan) bertindak merakamkan kembali lagu **Kerana** ini akibat sambutan menggalakkan peminat terutama di laman sesawang Youtube ketika beliau menyanyikan lagu ini secara live di Anugerah Skrin 2005. Akhirnya rakaman semula lagu ini disempurnakan dalam album kompilasi pertama penyanyi popular ini berjudul *[[Dia...Misha]]* pada tahun 2011. 

Lagu ini digubah dengan iringan orkestra oleh penerbitnya Ramli MS. Misha Omar merupakan satu-satunya penyanyi wanita yang pernah membawakan lagu ini sehingga kini.